Kamu bisa jelasin ke aku soal Saut Situmorang dalam bahasa jawa?

Saut Situmorang (, ing Tebing Tinggi, Sumatera Utara) ya iku sawining penulis, puisi, carita pendek lan esai asal Indonesia. Saliyané dikenal minangka penyair, Situmorang uga minangka sawijining editor lan kurator sastra. Saut dikenal teges, tuladhané ing dheretan jejak langkah Taufiq Ismail kang dawa, penyair lan kritikus sastra Indonesia iki mbabar ing médhia sastra bareng Katrin Bandel, Boemipoetra, manawa Taufiq nindakaké aksi plagiarisme marang karya penyair Amérika Douglas Malloch (1877 – 1938) kanthi judhul Be the Best of Whatever You Are.

Saut Situmorang lair 29 Juni 1966 ing kutha cilik Tebing Tinggi, Sumatera Utara, nanging digedhèkaké kanthi anak kolong ing Asrama Kodam Bukit Barisan, Medan Sunggal, Medan. Situmorang mrantau ing Selandia Baru minangka imigran suwéné 11 taun, lan ngajar Basa dan Sastra Indonesia sapérangan taun ing almamaternya, Victoria University of Wellington lan University of Auckland ing Selandia Baru. Ing Selandia Baru, dhèwèké aktif ing jagading poetry-reading bar lan café kutha Wellington lan Auckland.

Wiwit pungkasan 2001 netep ing kutha Ngayogyakarta minangka penulis. Taun 2003-2004 dadi dhosèn-tamu mata-kuliah Téyori Poskolonial lan Sastra dan Pulitik ing program magister Ilmu Religi dan Budaya (IRB), Universitas Sanata Dharma Jogjakarta.

Saliyané dikenal minangka penyair, Situmorang ya iku sawijining editor lan kurator. Pengalamane minangka freelance-editor ing Selandia Baru lan Indonesia wis ngasilaké buku sastra cacah papat lan buku seni rupa cacah loro: Tongue in Your Ear, vol. IV (kumpulan puisi basa Inggris), Cyber Graffiti: Polemik Sastra Cyberpunk (kumpulan esei sastra), Tujuh mangsa setahun (novèl Clara Ng), Sastra, Perempuan, Seks (kumpulan esei sastra Katrin Bandel), Jalan/Street (performance art Made Wianta) lan Exploring Vacuum (kumpulan esei seni rupa Rumah Seni Cemeti Jogjakarta).

Situmorang ya iku kurator Sastra ing Festival Kesenian Yogyakarta (FKY) periode 2005-2008. Dadi kurator ing Temu Sastrawan Indonesia III ing Tanjungpinang, Kapuloan Riau, 28-31 Oktober 2010 lan ing What Is Poetry? Festival 1-13 April 2012 ing 4 kutha Magelang, Pekalongan, Malang, lan Surabaya.

Saut  nulis sajeroning loro basa – Basa Indonesia lan Inggris. Puisi, carkak, esei (sastra, seni rupa lan filem), lan terjemahane wis dipublikasikake ing Indonesia, Selandia Baru, Australia, Itali, Ceko, Prancis, Jerman, lan Afrika Selatan, ing antarané New Coin, Ginger Stardust, Anthology of New Zealand Haiku, Mutes & Earthquakes, Tongue in Your Ear, Magazine 6, TYGR! TYGR!, LE BANIAN NO 11, Bali – The Morning After, Antologi Puisi Indonesia 1997, Gelak Esai dan Ombak Sajak, lan Kitab Suci Digantung di Pinggir Jalan New York.